Okresná prokuratúra Malacky 
Sasinkova 71, 901 01 Malacky

Číslo: 1 Pv 282/15/1106	Malacky, 30.11.2015 
EEČ : 2-13-60-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Malacky 

Podľa § 215 odsek 1 písmeno h Trestného poriadku zastavujem trestné stíhanie obvinenej  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie
ktorá je trestne stíhaná pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

napriek tomu, že jej z ustanovenia §-u 62 ods. 1 zákona č. 36/2005 Z. z., a uznesenia Okresného súdu XXXXX, č.k. 21P/318/2013-73 zo dňa 20.11.2013, právoplatného odo dňa 28.04.2014, vyplynula vyživovacia povinnosť na svoju maloletú dcéru XXXXX, nar. 10.01.2005, bydliskom XXXXX, XXXXX, vo výške 27,13,- Eur mesačne, vždy do 15. dňa v mesiaci vopred k rukám XXXXX, nar. XXXXX, ako aj z rozsudku Okresného súdu XXXXX, č.k. 15P/269/2014-281, zo dňa 28.09.2015, právoplatného vo vzťahu k časti výživného povinnej z výživy obvinenej XXXXX, odo dňa 21.10.2015, vo výške 100,- Eur mesačne, vždy do 15. dňa v mesiaci vopred na účet navrhovateľky XXXXX, nar. XXXXX, svoju vyživovaciu povinnosť si riadne v čase neplnila v mieste svojho bydliska a všade tam, kde sa nachádzala, čím je takto vznikol od decembra 2013 až doposiaľ dlh na bežnom výživnom vo výške 468,34,- Eur ( vrátene novembra 2015 ), 

lebo zanikla trestnosť činu  
 
Odôvodnenie:
               Uznesením  povereného príslušníka OO  PZ  Stupava  zo dňa 22.05.2015 pod  sp. zn.  ČVS: ORP-414/SA-MA-2015,   bolo podľa §-u 206 ods. l Trestného poriadku vznesené obvinenie  XXXXX, nar. XXXXX, za prečin zanedbanie povinnej výživy podľa § 207 ods. 1 Trestného zákona,  ktorého sa dopustila na tom skutkovom základe, ako bolo uvedené v skutkovej vete výrokovej časti predmetného uznesenia o vznesení obvinenia.  

              Obvinená XXXXX,  , priznal  spáchanie skutku, ktorý sa jej kladie za vinu, je si vedomá svojej vyživovacej povinnosti na dcéru XXXXX, nar. 10.01.2005, bydliskom XXXXX, XXXXX,  nemala peniaze,  ani kontakt na XXXXX, aby si mohla plniť svoju vyživovaciu povinnosť. Toho času býva na adrese  Godschlagstrasse 140/20, Viedeň,  Rakúsko, pracuje na polovičný úväzok v upratovacej firme vo Viedni. 

           Svedkyňa -  poškodeného XXXXX uviedla, že uznesením Okresného súdu v Žiline, č.k. 21P/318/2013-73 zo dňa 20.11.2013, bola zverená neter maloletá XXXXX , nar. 10.01.2005, do jej náhradnej starostlivosti a zároveň súd zaviazal matku / obvinenú / XXXXX, plniť si výživné na dcéru vo výške 27,13,- Eur mesačne, vždy do 15. dňa v mesiaci vopred do jej rúk. Doposiaľ jej obvinená uhradila ku dňu 09.04.2014 sumu 135,65,- Eur, a vo februári 09.04.2014 sumu 120,- Eur. Ku dňu 07.10.2015,  eviduje dlh  na bežnom výživnom vo výške 341,21,- Eur. Neplnenie si vyživovacej povinnosti zo strana obvinenej, nezanechalo na  XXXXX, nar. 10.01.2005, ako oprávnenej z výživy žiadne trvalo nepriaznivé následky. 

               Okresný súd XXXXX,  č.k. 15P/269/2014-281, zo dňa 28.09.2015, právoplatný vo vzťahu k časti výživného povinnej z výživy matky – obvinenej XXXXX, odo dňa 21.10.2015, zaviazal obvinenú XXXXX, platiť výživné na maloletú XXXXX , nar. 10.01.2005 vo výške 100,- Eur mesačne s účinnosťou od vyhlásenia rozsudku na účet navrhovateľky. 

           Dňa 20.11.2015, počas preštudovania vyšetrovacieho spisu sa dostavila na úkon poškodená XXXXX, ktorá uviedla, že jej obvinená dňa 15.11.2015 doručila osobne sumu 140,-Eur, a predtým jej poslala poštou sumu 100,- Eur, a 300,- Eur, ktoré si prevzala prostredníctvom pošty dňa 16.11.2015, čím má takto dlh na výživnom celý uhradený. Uvedenú skutočnosť ohľadom zaplatenie sumu 100,- Eur a 300,- Eur, potvrdzujú listinné dôkazy, ktoré boli zabezpečené do vyšetrovacieho spisu. 

           Preskúmaním dôkazov jednotlivo a vo vzájomnej súvislosti je nutné prijať odôvodnený záver, že si obvinená XXXXX pre účely posúdenia trestnoprávnej zodpovednosti za prečin zanedbania povinnej výživy podľa § 207 ods. 1 Tr. por. dodatočne splnila vyživovaciu povinnosť tým, že uhradila k novembru 2015 sumu spolu vo výške 540,- Eur, čím má takto pre účely trestného konania uhradený dlh za výživné za rozhodujúce obdobie od  decembra 2013 až doposiaľ ( t.j. vrátane novembra 2015 ). 

           Podľa § 86 ods. 1 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

           Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

          Vzhľadom na skutočnosť, že si obvinená XXXXX, uhradil dlžné výživné   a súčasne splnila  podmienky uvedené v § 86 ods. 1 písm. a) Tr. zák., rozhodol som tak, ako je uvedené vo výroku  tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Tomáš Oravec 
	 prokurátor